ฮั่งเส็งปิดลบ 105.58 จุด ขณะจับตาหนี้กรีซ
ฮั่งเส็งปิดลบ 105.58 จุด ขณะจับตาหนี้กรีซ
4 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลงในวันนี้ โดยดัชนีฮั่งเส็งลดลง 105.58 จุด หรือ 0.38% ปิดวันนี้ที่ 27,551.89 จุดโดยได้รับแรงกดดันจากความวิตกเกี่ยวกับการซื้อขายหุ้นด้วยมาร์จิ้นในจีน ขณะที่สถานการณ์ในการบรรลุข้อตกลงระหว่างกรีซและบรรดาเจ้าหนี้ยังคงมีความไม่แน่นอน
ตลาดหุ้นฮ่องกงอ่อนแรงลง หลังจากตลาดหุ้นจีนได้รับปัจจัยลบจากข่าวที่ว่าบริษัทหลักทรัพย์โกลเด้น ซัน ได้ระงับการซื้อขายหุ้นด้วยมาร์จิ้นสำหรับหุ้นในดัชนี ChiNext
ขณะเดียวกัน นักลงทุนต่างก็จับตาดูกำหนดเส้นตายที่กรีซจะต้องชำระคืนเงินกู้กว่า 300 ล้านดอลลาร์แก่กองทุนการเงินระหว่างประเทศ (IMF) ในวันพรุ่งนี้ ซึ่งเป็นงวดแรกของการชำระคืนในช่วงเดือนมิ.ย.ที่มีมูลค่ารวมราว 1.6 พันล้านดอลลาร์